Pyry-ilmassa
Rakeet lentää, tuuli vinkuu;
 Kas nyt, mikä mylläkkä!
 Itä ”ilkiästi inkuu,”
 Käypä kunnon pölläkkä.

 Nelistä nyt, hummaseni,
 Rientäkäämme kotihin.
 Siellä vartoo kultaseni,
 Sinä pääset tallihin.

 Ratoksemme lauleskelen
 Immestäni armaasta,
 Linnustani livertelen:
 ”Minun kultain kau....”

 Ei nyt käykkään laulaminen –
 Suun’ on täynnä lunta, oi!
 Parta jäässä veisaaminen
 Kehnoks laulun tehdä voi.

 Sävel pyrkii kangistumaan,
 Kesken jäi nyt laulelma;
 Sen saa vasta luonnistumaan
 Liisan lämmin suudelma.

 Nelistäppä, hummaseni,
 Rientäkäämme kotihin.
 Siellä vartoo kultaseni,
 Sinä pääset tallihin.

–r–r. [F. F. Brummer]

Lähde: Keski-Suomi 5.5.1877.

F. F. Brummer
Runot
Keski-Suomi (lehti)
1877